ก่อนกลับบ้าน เดินทางออกจากเซ็นทรัล(ขับไปประมาณซัก 1 ถึง 2 กิโลเมตร)ไปทางตำบลบ้านกร่างแวะร้านนี้ดีกว่า ร้านกุ้งแก้ว มาพูดถึงลักษณะร้านกันสักหน่อย เป็นร้านที่ขายอยู่บนบ่อปลา(บึก) จะทานต้องเดินลงไป ส่วนครัวทำกันริมถนนแล้วส่งเป็นกระเช้าลงมาเสิร์ฟยังข้างล่าง เมนูแนะนำก็คงเป็นพวกกุ้งต่างๆ 
กุ้งเผาคือหัวใจหลักของร้านนี้เพราะว่าสดใหม่ราคาพอฟังได้ เจ้าของเป็นคนคุ้นเคยกัน(เป็นคนต.กำแพงดิน อ.สามง่าม จ.พิจิตร)
ที่สั่งวันนี้ได้แก่
กุ้งเผา 1 โล กุ้งเผาร้อนร้อนสดใหม่ตัวเป็นเป็น เสิร์ฟมาพร้อมน้ำจิ้มรสเด็จ น้ำจิ้มอร่อยมาก แซ่บมาก
กุ้งผัดผงกะหรี่ รสชาติกลมกล่อมทำออกมาไม่หวาน เด็กเด็กชอบ
ต้มยำกุ้งยอดมะพร้าวอ่อน เสิร์ฟมาเป็นหม้อไฟรสชาติจัดจ้าน ถึงเครื่องต้มยำ ยอดมะพร้าวอ่อนหวานกรอบ เด็ดจริงๆหม้อนี้
ถือเป็นอีกร้านที่แนะนำ เด็กๆชอบมาก มีที่ให้อาหารปลาบึกด้วย^^ 4.4ดาว  